open-index/open-wikipedia-markdown huggingface dataset:
Humus

**Humus** (lat. = maa, maaperä) eli *mullas* tai humusaineet on tummaa, eloperäistä eli orgaanista ainetta, käytännössä siis hyvin hienoksi hioutunutta kasvimassaa. Humuksen tärkein lähtöaine on ligniini ja muita lähtöaineita ovat tanniinit, kitiini ja suberiini sekä kasvien hiilihydraattirakenteet kuten selluloosa ja hemiselluloosa. Luonnossa esiintyvän humuksen rakenne vaihtelee erityisesti maan happipitoisuuden mukaan. Humuksen molekyylirakenne muuttuu iän ja uuden kasvimateriaalin lisäyksen mukaan. Humusaineet esiintyvät vedessä liukoisena, kolloideina sekä kiinteässä muodossa. Humusaineet jaetaan yleensä kolmeen osaan: humushappoihin, fulvohappoihin ja humiineihin. Humuspitoisuuksia mitataan yksinkertaisilla hiilen määrää tai hapenkulutusta mittaavilla menetelmillä. Humus muodostuu eloperäisten ainesten maatumisesta ja kasvien muuttumisesta kangasturpeeksi. Humusta syntyy esimerkiksi kompostoinnista. Humusta esiintyy myös soiden läheisten järvien ja jokien vedessä, kun humus huuhtoutuu joen mukana järveen ja värjää veden tummanruskeaksi. Soilta tuleva humuksen värjäämä vesi on kuitenkin kirkasta, toisin kuin savialueiden järvien vesi, joka on sameaa ja vaaleamman ruskeaa. Suomen järvistä valtaosa on humuspitoisia.

## Lähteet

## Aiheesta muualla
*Tieteen termipankki: Humusaine
*Ylä-Satakunnan ympäristöyhdistys ry: Perustietoa humuksesta, 14.4.2012  (pdf)
*Anni-Kaisa Kurri: Humuksen karakterisointi ja analytiikka, Pro gradu –tutkielma, Jyväskylän yliopisto, Kemian laitos, 30.08.2011 (pdf)
Oona

**Oona** on alun perin irlantilainen naisen etunimi, joka pohjautuu muinaisirlantilaiseen nimeen Oonagh (engl. Una). Nimen on selitetty johtuvan iirin kielen sanasta *uan*, joka merkitsee karitsaa. Kelttiläisessä mytologiassa Oonagh on keijukaisten kuningattaren nimi. Muoto Oona on käytössä harvinaisena englantilaisella kielialueella. Samaa alkuperää on ilmeisesti myös nimi Ona, joka tosin voi pohjautua myös ona-päätteisiin nimiin, kuten Fionaan. Vanhastaan tunnettu oli yhdysvaltalainen näyttelijä Oona Chaplin. Suomessa nimi oli vielä 1970-luvulla varsin harvinainen, mutta on myöhemmin voimakkaasti yleistynyt. Syyskuuhun 2025 mennessä se on Suomessa annettu noin 8&nbsp;730 naiselle ja alle 15 miehelle. Suomessa Oonan nimipäivä on 21. tammikuuta.

## Tunnettuja Oonia

* Oona Airola (s. 1988), suomalainen näyttelijä ja laulaja
* Oona Chaplin (1925–1991), Charlie Chaplinin vaimo
* Oona Castilla Chaplin (s. 1986), espanjalainen näyttelijä, Charles Chaplinin tyttärentytär
* Oona-Emilia Enkelsaari (s. 1999), suomalainen tietokirjailija
* Oona Haapaniemi, suomalainen televisiokäsikirjoittaja
* Oona Havana (s. 2004), suomalainen jääkiekkoilija
* Oona Hirsimäki (s. 2008), suomalainen salibandyn pelaaja
* Oona Hujanen (s. 1994), suomalainen aitajuoksija
* Oona Jääskeläinen (s. 2003), suomalainen jalkapalloilija
* Oona Kare (s. 1990), suomalainen näyttelijä
* Oona Kauppi (s. 1997), suomalainen jalkapalloilija ja salibandyn pelaaja
* Oona Kauste (s. 1988), suomalainen curlingpelaaja
* Oona Kettunen (s. 1994), suomalainen estejuoksija
* Oona Kinnunen (s. 2003), suomalainen pesäpalloilija
* Oona Kivelä (s. 1983), suomalainen tanssija, tankotanssin maailmanmestari
* Oona Koukkula (s. 2003), suomalainen jääkiekkoilija
* Oona Lehtinen (s. 2004), suomalainen salibandyn pelaaja
* Oona Liimatainen (s. 1997), suomalainen pesäpalloilija
* Oona Linnasalmi, suomalainen elokuvanäyttelijä
* Oona Louhivaara (s. 1987), suomalainen näyttelijä
* Oona Majoinen (s. 2003), suomalainen pesäpalloilija
* Oona Nyström (s. 1984), suomalainen kirjallisuuden kääntäjä
* Oona Orpana (s. 2001), suomalainen tennispelaaja
* Oona Parviainen (s. 1977), suomalainen jääkiekkoilija
* Oona Puhakka (s. 2005), suomalainen lapsinäyttelijä ja ääninäyttelijä
* Oona Räisänen, suomalainen signaalihakkeri ja ohjelmoija
* Oona Sevenius (s. 2004), suomalainen jalkapalloilija
* Oona Siren (s. 2001), suomalainen jalkapalloilija
* Oona Sormunen (s. 1989), suomalainen keihäänheittäjä
* Oona Tikkaoja (s. 1976), suomalainen kuvanveistäjä
* Oona Tolppanen, suomalainen rugbynpelaaja, liikunta-alan yrittäjä, urheilujuontaja, ja sosiaalisen median vaikuttaja
* Oona Tuononen (s. 2001), suomalainen pesäpalloilija
* Oona Vahvelainen (s. 1998), suomalainen pesäpalloilija
* Oona Vasko (s. 1991), suomalainen ratameloja
* Oona Vilén (s. 1989), suomalainen pikajuoksija
* Oona Vilermo (s. 1996), suomalainen kuulantyöntäjä
* Oona Winter (s. 2005), suomalainen pesäpalloilija

## Kuvitteellisia Oonia
* Oona Kiviranta, hahmo televisiosarjassa *[[Salatut elämät]]*
* Oona Manner, päähenkilö televisiosarjassa *[[Aikuiset (televisiosarja)|Aikuiset]]*

## Lähteet
Pekka Franck

**Pekka Franck** on suomalainen vapaa urheilutoimittaja, joka on toiminut pitkään urheilulehti ''IS Veikkaajan'' kirjeenvaihtajana Saksassa, jossa hän on asunut toistakymmentä vuotta. Vuodesta 2002 lähtien hän on toiminut myös ''Ilta-Sanomien'' urheiluliitteen ''IS Urheilun'' avustajana.

Franck kirjoitti yhdessä Jussi Eskolan ja Mauri Forsblomin kanssa jalkapallon vuoden 2006 MM-kisoista kirjan *[[Saksa 2006 – Jalkapallon MM-kisat]]*. Turnauksen aikana hän toimi televisiokanava MTV3:n kisareportterina.

## Aiheesta muualla
* Franckin esittely MTV3:n sivuilla
GOOD Music

**G.O.O.D. Music** on Kanye Westin perustama levy-yhtiö. Vuonna 2015 Pusha T nimitettiin yhtiön johtoon.

## Nykyiset artistit
* John Legend
* Malik Yusef
* Big Sean
* Cyhi the Prynce
* Mos Def
* Pusha T
* D'banj
* Q-Tip
* Teyana Taylor
* Ryan McDermott
* Kacy Hill
* 
* Ra VDKMA

## Entiset artistit
* Sa-Ra
* Really Doe
* GLC
* Tony Williams
* Common
* Consequence
* Kid Cudi
* Mr Hudson
* Desiigner

## Lähteet

## Aiheesta muualla
* GettingOutOurDreams.com 
* 
* Ranskalainen foorumi
* Foorumi
Tietoyhteiskuntaneuvosto

**Tietoyhteiskuntaneuvosto** oli Suomen valtioneuvoston 4. syyskuuta 2003 asettama määräaikainen elin, joka toimi Matti Vanhasen ensimmäisen hallituskauden loppuun vuoteen 2007. Tietoyhteiskuntaneuvoston asettamisesta sovittiin Vanhasen hallitusohjelmassa ja se korvasi aikaisemman tietoyhteiskunta-asiain neuvottelukunnan. Neuvoston puheenjohtajana toimi pääministeri Matti Vanhanen.

Valtioneuvoston jäsenistä neuvostoon kuuluivat myös varapuheenjohtajana toiminut liikenne- ja viestintäministeri Susanna Huovinen, puolustusministeri Seppo Kääriäinen, toinen valtiovarainministeri Ulla-Maj Wideroos ja opetusministeri Antti Kalliomäki. Muut jäsenet edustivat laajasti hallinnon, elinkeinoelämän ja järjestöjen eri osapuolia. 

Neuvoston tehtävänä oli toimia tietoyhteiskunnan kehittämistä ohjaavana neuvottelu- ja koordinointielimenä sekä valtion eri hallinnonalojen välillä että hallinnon, järjestöjen ja elinkeinoelämän kesken. Sen tehtävänä oli erityisesti:
* käsitellä tietoyhteiskunnan kehittämisen päälinjauksia
* ennakoida, seurata ja arvioida tietoyhteiskuntakehitystä ja sen vaikutuksia, mahdollisuuksia ja uhkia sekä tehdä niihin liittyviä aloitteita
* seurata ja käsitellä tietoyhteiskuntakehitykseen liittyviä horisontaalisia aloitteita ja lainsäädäntöesityksiä sekä niiden toteutumista
* seurata tietoyhteiskuntakehitystä koskevia kansainvälisiä asioita ja tehdä ehdotuksia Suomen toimintalinjoiksi
* kehittää elinkeinoelämän ja hallinnon vuorovaikutusta tietoyhteiskunnan kehityshankkeissa
* arvioida tietoyhteiskuntaohjelmaa ja sen edistymistä sekä raportoida maan tietoyhteiskuntakehityksestä hallitukselle.

Tietoyhteiskuntaneuvoston sihteeristö työsti vuotuisen raportin valtioneuvostolle Suomen tietoyhteiskuntakehityksestä yhdessä neuvoston jaostojen kanssa sekä toimi tiedonvaihdon kanavana neuvoston eri jaostojen välillä. Pääsihteerinä toimi ohjelmajohtaja Katrina Harjuhahto-Madetoja valtioneuvoston kansliasta.

## Lähteet
FlightGear

**FlightGear Flight Simulator** (käyttökielessä **FlightGear** ja lyhennettynä **FGFS**) on vapaan ohjelmiston lentosimulaattori. Se on saatavana muun muassa Windowsille, Linuxille ja Mac OS X:lle. Simulaattorin pelimoottori on SimGear. Simulaattori tukee moninpeliä, ja siihen on mallinnettu koko maapallon maisema. 

Projekti aloitettiin vuonna 1996, mutta simulaattoria on kehitetty aktiivisesti vuodesta 1997 lähtien. Tällöin julkaistiin ensimmäinen versio. Simulaattorin uusin julkaisu on versio 3.4.

Edellisissä versioissa keskityttiin ennen kaikkea kaupunkien todentuntuisemmaksi tekemiseen, esimerkiksi korostamalla kaupunkien erilaisuuksia, tuomalla yöaikaan valot talojen ikkunoihin ja kehittämällä uusia talotyyppejä. Lisäksi lentokenttien kiitorataopasteet on muutettu kolmiulotteisiksi ja peliin on tehty lukuisia muita pieniä parannuksia. Edellisessä versiossa oli muun muassa kehittyneemmät säätehosteet, nopeammat latausajat ja merkittäviä parannuksia graafiseen käyttöliittymään ja käytettävyyteen.

FlightGearin lähdekoodin lisenssi on GNU General Public License.

## Ominaisuudet
* Sisäänrakennettu autopilotti
* Moninpelituki
* Moniajon tuki (mahdollistaa saman simulaation tehtävien jakamisen usealle tietokoneelle)
* Tukee muun muassa seuraavia ilmailualustyyppejä: lentokoneet, liidokit, kuumailmapallot, helikopterit
* Tukee useimpia peli- ja lentosimulaattoriohjaimia

### Mallinnetut lentokoneet

Muun muassa seuraavat lentokoneet löytyvät mallinnettuina FlightGeariin:
* Airbus A320 -mallisto
* Airbus A340
* Airbus A380
* Antonov AN-225
* Boeing 737-300
* Boeing 747-400
* Boeing 747-100
* Boeing 757-200
* Boeing 777-mallisto
* Boeing B-52F
* Fairchild A-10
* Cessna Citation-Bravo
* Concorde
* McDonnel Douglas MD-11
* Rascal 110 (R/C)
* Northrop T-38
* Messerschmitt BF-109 G14
* Eurocopter Bo105
* Cessna 172P Skyhawk
* Cessna 310
* Cessna 310
* F-15 
* F-16
* F-18
* F-22
* F-35
* Hawker Hunter GA11
* Piper J3 Cub
* P-51D
* Piper Cherokee Warrior II
* UFO
* 1903 Wright Flyer
* SpaceShipOne

## Lähteet

## Aiheesta muualla

* FlightGearin kotisivut
Artie Music

**Artie Music Oy** on vuonna 2001 perustettu turkulainen levy-yhtiö, joka julkaisee historiallisia äänitteitä vanhoista savikiekoista ja radionauhoista.
Yritys on julkaissut esimerkiksi Viola Turpeisen hanurikappaleet neljällä CD:llä ja joukon historiallisia levyjä kuten Malmsténin lastenlaulut, sota-ajan propagandalevyjä Molotohvin koktaili, ja kokoelman Lauluja äidille, joiden kappaleet ovat olleet saatavana tähän päivään asti vain 78 kierroksen savikiekoilla. 
Yrityksen perustivat Ari Hakulinen, Timo Wuori ja Jens Holm, joiden etunimistä ARi TImo jEns nimi on muodostettu.
Artie Music tekee laajaa yhteistyötä Turun Tähtituotannon kanssa.

## Levymerkit
* Artie Music

## Julkaistuja levyjä
* AMCD 1001 Kaikki Isku-levytykset 1944-1946
* AMCD 1002 Georg Malmsténin lastenlaulut 1930-1951
* AMCD 1003 Erkki Aho - Rytmi Swing 1944-1946
* AMCD 1004 Merimieslaulujen taikaa 1929-1949
* AMCD 1005 Viola Turpeinen - American hanuriprinsessa vol. 1 1928-1929
* AMCD 1006 Molotohvin koktaili - Sota-ajan propagandaa levyillä 1940-1942
* AMCD 1007 Viola Turpeinen - American hanuriprinsessa vol. 2 1929-1945
* AMCD 1008 Lauluja äidille - 1929-1952
* AMCD 1009 Viola Turpeinen - American hanuriprinsessa vol. 3 1947-1949
* AMCD 1010 The Very First Sibelius Recordings 1901-1908
* AMCD 1011 Viola Turpeinen - American hanuriprinsessa vol. 4 1949-1951
* AMCD 1012 Klassiset joululaulut 1913-1953
* AMCD 1013 Perinteiset joululaulut 1912-1954
* AMCD 1014 William Hammar - Lauluja ja aarioita 1904-1912
* AMCD 1015 Sinikka Oksanen Antero Stenberg - Radio Sessions 1959-1966
* AMCD 1016 Dallapé-orkesteri vol. 1 - Levytyksiä vuodelta 1929
* AMCD 1017 Dallapé-orkesteri vol. 2 - Levytyksiä vuosilta 1930-1933
* AMCD 1018 Suomen Laulu Heikki Klemetti - Levytyksiä vuosilta 1929-1947
* AMCD 1019 Mirva & Telefunken - Kaikki levytykset 1944-1946 ja 1950-1951 (tupla CD)
* AMCD 1020 Viljo Vesterinen - Scandinavian Accordion Master vol. 1 1929-1953
* AMCD 1021 Dallapé-orkesteri vol. 3 - Levytyksiä vuosilta 1934-1936
* AMCD 1022 Viljo Vesterinen - Scandinavian Accordion Master vol. 2 1934-1954
* AMCD 1023 Esa Pethman - Serenadi aamulle - Selected Works for Winds and Chamber Orchestra
* AMCD 1024 Don Menza - Very Live at Groovy
* AMCD 1025 Dallapé-orkesteri vol. 4 - Levytyksiä vuosilta 1937-1938
* AMCD 1026 Veikko Lavi - Levytyksiä vuosilta 1950-1952
* AMCD 1027 Sacy Sand -Levytyksiä vuosilta 1950-1958
* AMCD 1028 Dallapé -orkesteri vol. 5 -levytyksiä vuodelta 1939
* AMCD 1029 Suomalainen elokuvamusiikki vol. 1 -levytyksiä vuosilta 1931-1936
* AMCD 1030 Onni Laihanen - nelinkertainen Suomen harmonikkamestari - levytyksiä vuosilta 1937-1947
* AMCD 1031 Suomalainen elokuvamusiikki vol. 2 - levytyksiä vuosilta 1937-1939
* AMCD 1032 Helena Siltala - The Other Side /Rolf Kronqvist - The Quintet
* AMCD 1033 Dallapé-orkesteri vol. 6 - levytyksiä vuosilta 1940-1942
* AMCD 1040 Sanat: Helena Eeva - Levytyksiä vuosilta 1942-1959
* AMCD 1045 Sanat: Helena Eeva  Vol.2 - Historiallisia hittejä 1950-luvulta
* AMCD 1051 Sanat: Helena Eeva  Vol.3 - Iskelmiä 1940-50 -luvuilta ja ennen julkaisemattomia Toivo Kärjen sävellyksiä

## Aiheesta muualla
* Artie Musicin kotisivut
Katkokävely

**Katkokävely** eli **klaudikaatio** johtuu valtimonkovettumataudista. Katkokävelyssä jaloissa, yleensä pohkeissa, tuntuu puristavaa kipua. Se ei katoa kävellessä mutta helpottaa levossa. Kipu johtuu verenkierron heikentymisestä valtimoissa, joka taas johtuu ateroskleroottisesta ahtautumisesta tai tukkeumasta. Lihaksilla ei ole tarpeeksi happea ja ravintoa tehdä työtä. Vaikeasti paranevat krooniset haavat ovat yleisiä. Myös amputointiin johtavia kuolioita esiintyy. Oireisiin auttaa jalkojen liikunta, etenkin kävely, suuresta kivusta huolimatta. Se edistää verenkierron paranemista ja tukoksen kiertävien sivuvaltimoiden syntyä. Myös ruokavaliolla on vaikutusta toipumiseen. Tupakointi, diabetes ja huonot rasva-arvot veressä voivat aiheuttaa katkokävelyä. Yli 60-vuotiaista miehistä noin 5 % ja naisista noin 2,5 % kärsii katkokävelystä.

## Aiheesta muualla
*Terveyskirjasto.fi
Tanssinopettaja (AMK)

**Tanssinopettaja (AMK)** on kulttuurialan ammattikorkeakoulututkinnon tutkintonimike. Tanssinopettajan tutkinto on laajuudeltaan 240 opintopistettä, ja se suoritetaan joko tanssinopettajan tai esittävän taiteen koulutusohjelmassa. Tanssinopettajan opinnot kestävät 4 vuotta. 

Tanssinopettaja työskentelee yleensä erilaisissa tanssin suunnittelu-, opetus- ja arviointitehtävissä. Hän voi myös toimia tanssijana tai koreografina.

## Aiheesta muualla
*Tanssinopettajan koulutusohjelma (Opintoluotsi)
Vaha

**Vaha** on fysikaalisilta ominaisuuksiltaan toisiaan muistuttavien, mutta koostumukseltaan erilaisten aineiden yhteisnimitys, jota käytetään muun muassa teknokemiallisiin tuotteisiin ja niiden valmistamiseen liittyvissä yhteyksissä. Alkuaan vahana pidettiin vain mehiläisvahaa ja kemiallisesti vahat määriteltiin pitkäketjuisten karboksyylihappojen ja pitkäketjuisten alkoholien estereinä. Myöhemmin vahoiksi on katsottu monet mehiläisvahan kaltaiset aineet, jotka ovat monimutkaisia kemiallisia seoksia. Vahoille on tunnusomaista helppo muokattavuus huoneenlämmössä, alhainen sulamispiste ja liukenemattomuus veteen.

Tärkein *eläinvaha* on mehiläisvaha, jota on käytetty yli kaksi tuhatta vuotta ennen ajanlaskun alkua. *Kasvivahoja* on tiettyjen kasvien hedelmien, kukkien, lehtien ja varsien pinnalla suojaamassa kasvia lämpötilan vaihteluilta ja hidastamassa veden haihtumista. Eräs kasvivaha on karnaubapalmun lehdistä saatava karnaubavaha, jonka sulamispiste on 84–85 astetta. *Mineraalivahat* ovat suurimmaksi osaksi suurimolekyylisiä hiilivetyjä. Luonnossa niitä on *fossiilivahoina*, maavahoina ja maaöljyssä. Fossiilivahaa on esimerkiksi montaanivaha ja tärkein maaöljystä saatava vaha on parafiini.

## Katso myös

*Rasvahappo
*Lipidit
*Kenkävoide

## Lähteet

## Aiheesta muualla
Jorge Batlle Ibáñez

**Jorge Luis Batlle Ibáñez** (25. lokakuuta 1927 Montevideo – 24. lokakuuta 2016 Montevideo) oli Uruguayn presidentti 2000–2005. Hän oli Colorado-puolueen jäsen.

Lakimies, tohtori Jorge Batlle Ibáñez valittiin Uruguayan presidentiksi marraskuussa 1999, ja hänen virkakautensa alkoi 1. maaliskuuta 2000. 1. maaliskuuta 2005 hän jätti virkansa seuraavalle presidentille, Tabaré Vázquezille. Jorge Batlle Ibáñez oli Uruguayan neljäs presidentti Batllen perheestä, myös hänen isänsä oli maan presidentti. Batlle aloitti poliitikon uransa jo nuorena, vuonna 1958 hänet valittiin ensimmäistä kertaa maan kongressiin.

## Lähteet
José Enrique Rodó

**José Enrique Rodo** (15. heinäkuuta 1872 – 1. toukokuuta 1917) oli uruguaylainen filosofi ja esseisti. Hänen pääteoksensa on esseekokoelma *Ariel* (1900), jossa hän käsittelee Yhdysvaltojen ja Latinalaisen Amerikan suhteita. Rodó kutsui Latinalaisen Amerikan nuoria hylkäämään materialismin ja kehotti Latinalaista Amerikkaa pitämään kiinni omista kulttuuriarvoistaan.

Rodó oli kirjallisuudenprofessori ja oli kaksi kertaa valittuna valtiopäiväedustajaksi. Hän oli yhtenä muiden kanssa perustamassa kirjallisuuslehteä *La revista nacional de la literaturra y ciencias sociales* ja myös toimitti sitä.

Rodó kävi kirjeenvaihtoa merkittävien espanjalaisvaikutteisten ajattelijoiden kanssa. Hän keskusteli muun muassa Leopoldo Alasin, José de la Riva-Agüeron ja tuon ajan vaikutusvaltaisimman runoilijan Rubén Daríon kanssa, joka oli *[[modernismo]]n* perustajia. Niinpä Rodóa pidetään nykyään yhtenä merkittävimmistä modernismon edustajista.

## Lähteet

## Aiheesta muualla
* Näyteteksti Arielista (archive.org)
Värekarva

**Värekarva** eli **cilium** (monikko **cilia**) on solun pinnalla oleva karvamainen rakenne, jonka tehtävä on yleensä joko liikuttaa nestettä solun pinnalla tai liikuttaa itse solua nesteessä. Esimerkiksi ihmisen hengitysteissä värekarvat liikuttavat limaa kohti nielua.

## Rakenne
Värekarvat ovat ohuita, liikkuvia ulokkeita, joita ympäröi solukalvo. Niitä on suuri joukko solua kohden.
Värekarvat ovat halkaisijaltaan noin 0,25 μm. Karvan poikkileikkaus paljastaa yhdeksän kehässä olevaa mikrotubulusparia. Kehän sisäpuolelle on asettuneena vielä kaksi yksittäistä mikrotubulusta.
Tällainen 9 + 2 -järjestys on tunnusomaista melkein kaikille eukaryoottisille värekarvoille ja flagelloille, aina yksisoluisten eliöiden karvoista niihin, joita löytyy ihmiseltä. Ripset tai siimat (flagellat) ovat  tavallista pitempiä värekarvoja, joita kussakin solussa on yleensä vain muutamia.

## Tehtävät

Värekarvojen päätehtävä on liikuttaa nestettä solun pinnalla tai liikuttaa itse solua nesteessä. Värekarvat tuottavat aaltomaista liikettä, johon ne saavat energiansa mikrotubuluksista ja ATP:sta. Värekarvan liike on seurausta sen ytimen taipumisesta, jonka aiheuttavat ytimen mikrotubulukset liukuessaan toisiaan vasten. Mikrotubuluksiin on liittyneenä useita proteiineja. Näistä tärkein on dyneiini-tyyppinen moottoriproteiini.  Proteiini katalysoi ATP:n hajoamista ja saa näin vapautuneella energialla aikaan
mikrotubulusparien liukumista. Tästä on siis lopputuloksena värekarvan taipuminen. Jotkut yksisoluiset eukaryootit käyttävät värekarvoja myös ruokahiukkasten keräämiseen. Ihmisillä puolestaan värekarvoja on hengitysteiden lisäksi mm. naisilla munatorven seinämässä. Siellä ne tuottavat virtauksen, joka helpottaa munasolujen liikkumista munatorvea pitkin.

## Lähteet
Yhdysvaltain vapaussodan taistelut

Yhdysvaltain vapaussodan tärkeimmät taistelutapahtumat lueteltuna.

## Tärkeimmät sotaretket ja sotanäyttämöt

*Bostonin sotaretki (1774&ndash;76)
*Hyökkäys Kanadaan (1775&ndash;77)
*New Yorkin ja New Jerseyn sotaretket (1776&ndash;77)
*Saratogan sotaretki (1777)
*Philadelphian sotaretki (1777&ndash;78)
*Yhdysvaltain vapaussodan pohjoinen sotanäyttämö Saratogan taistelun jälkeen (1778–81)
*Sullivanin sotaretki (1779)
*Länsi-Intian ja Meksikonlahden sotaretket (1779&ndash;82)
*Yhdysvaltain vapaussodan eteläinen sotanäyttämö (1775&ndash;83)
*Yhdysvaltain vapaussodan läntinen sotanäyttämö (1779&ndash;82)
*Yhdysvaltain vapaussodan laivastosotatoimet

## Taistelut (aikajärjestyksessä)
### 1775

### 1776

### 1777

### 1778

### 1779

### 1780

### 1781

### 1782

:Taistelussa ei ole kirjattu kuolleita.
## Lähteet
* 
*
*
*

### Viitteet
Teatteri-ilmaisun ohjaaja

**Teatteri-ilmaisun ohjaaja (AMK) ** on kulttuurialan ammattikorkeakoulututkinnon tutkintonimike. Teatteri-ilmaisun ohjaajan koulutus on laajuudeltaan 240 opintopistettä. Tutkinto suoritetaan esittävän taiteen koulutusohjelmassa, ja opinnot kestävät 4 vuotta.

Suomessa teatteri-ilmaisun ohjaajan koulutusta järjestetään kahdessa oppilaitoksessa: Turun ammattikorkeakoulussa sekä ruotsinkielisessä Yrkeshögskolan Noviassa Pietarsaaressa. Aiemmin teatteri-ilmaisun ohjaajaksi pystyi opiskelemaan myös Centria-ammattikorkeakoulussa Kokkolassa sekä Metropolia Ammattikorkeakoulussa Helsingissä.

Teatteri-ilmaisun ohjaaja työskentelee yleensä alan opetus- ja suunnittelutehtävissä taiteen perusopetuksessa ja harrastajakentällä. Hän voi myös työskennellä esiintyjänä tai ohjaajana teatterissa. Teatteri-ilmaisun ohjaaja voi toimia myös sosiaali- ja terveydenhuoltoalalla.

## Lähteet

## Aiheesta muualla
*Esittävän taiteen koulutusohjelma (Opintoluotsi)
O.F. Mossberg & Sons

**O.F. Mossberg & Sons** on yhdysvaltalainen asevalmistaja, joka tekee pääasiassa pumppu- ja puoliautomaattihaulikoita. Mossberg tekee myös kivääreitä aina pienoiskivääreistä isompi kaliipereisiin kivääreihin. Suosituin Mossbergin pumppuhaulikko on malli 500. Siitä on useita muunnoksia, muun muassa tactical 590.

O.F. Mossberg & Sons on perustettu vuonna 1919. Yhtiön perustivat sen nimen mukaisesti Oscar Frederick Mossberg yhdessä kahden poikansa kanssa.

## Lähteet
Live to Win

__NOTOC__
**Live to Win** on yhdysvaltalaisen hard rock-yhtye Kissin laulajakitaristi Paul Stanleyn toinen sooloalbumi. Albumi julkaistiin 24. lokakuuta 2006. Albumin nimikkoraita "Live to Win" esitettiin ensimmäisen kerran animaatiosarja *[[South Park]]in* kymmenennen tuotantokauden jaksossa *Kiusanhenki World of Warcraftin maailmassa* kaksikymmentä päivää ennen albumin julkaisua. Albumin tiimoilta Stanley teki myös hyvän vastaanoton saaneen soolokiertueen, jonka esitykset koostuivat hänen molempien sooloalbumiensa kappaleista sekä Kissin tuotannosta poimituista kappaleista. 

Paul Stanleyn edellinen sooloalbumi *[[Paul Stanley (albumi)|Paul Stanley]]* julkaistiin vuonna 1978 yhdessä muiden Kissin jäsenten omien sooloalbumien kanssa.

## Kappaleet
# 
# 
# 
# 
# 
# 
# 
# 
# 
# 

## Muusikot

* Paul Stanley – soolo- ja rytmikitara, laulu, perkussiot
* Corky James – soolo- ja rytmikitara, bassokitara (kappaleet 1, 3, 6, 8 ja 10)
* Brad Fernguist – rytmikitara (kappaleet 6 ja 8), soolokitara (kappaleet 1, 3, 4, 6, 7, 8 ja 9)
* John 5 – rytmikitara (kappale 10), soolokitara (kappaleet 5 ja 10)
* Tommy Denander – rytmikitara (kappale 3)
* Andreas Carlsson – rytmikitara ja taustalaulu (kappale 5)
* Bruce Kulick – bassokitara (kappaleet 4, 7 ja 9)
* Sean Hurley – bassokitara (kappaleet 2, 5 ja 10)
* David Campbell – jousiorkesterin johto (kappaleet 4, 7 ja 9)
* Harry Sommerdahl – koskettimet, musiikkiohjelmointi (kappaleet 1, 2, 3, 5, 6, 7 ja 10)
* Russ Irwin – piano ja koskettimet (kappale 4), koskettimet (kappale 8)
* Zac Rae – piano (kappale 5)
* Greg Kurstin – piano (kappaleet 7 ja 9)
* Brian Steckler – koskettimet (kappale 9)
* C.C. White – taustalaulu (kappaleet 5 ja 10)
* John Shanks – taustalaulu (kappale 10)

## Arvostelut
* About.com: 
* AllMusic: 
* Imperiumi: 8/10
* Soundi: 

## Lähteet
Emäsalon lenkki

**Emäsalon lenkki** on 60 meripeninkulman pituinen matkakilpailu toukokuun lopussa kaikille purjeveneille Porvoon Emäsalon saaren ympäri. Lähtö- ja maalipiste sijaitsee itä-Helsingissä Kulosaaren ja Laajasalon välissä. Kilpailu pidettiin ensimmäisen kerran avoimena 1959. Osallistujat, joita on vuosittain noin 30–50 kappaletta, ovat enimmäkseen lähiseuduilta.

Olosuhteiden ja purjehduskilpailun pituuden puolesta se sopii retki- ja matkapurjeveneiden lisäksi myös urheiluveneille.

## Aiheesta muualla
*Emäsalon lenkki , kilpailun kotisivut
Wells

**Wells** on kaupunki Etelä-Englannissa, Somersetin kreivikunnassa, noin tunnin junamatkan päässä Lontoosta. Vuonna 2011 kaupungissa arvioitiin olevan noin 11&nbsp;000 asukasta. Se on pienin Englannin kaupungeista, joilla on cityn asema.

Wells tunnetaan upeasta katedraalistaan, joka on rakennettu vuosien 1182 ja 1260 välillä. Katedraalin keltaisesta hiekkakivestä tehtyyn länsiseinään on kaiverrettu 356 patsasta.

Wells oli jo roomalaisten asuinpaikka, mutta siitä tuli merkittävä keskus saksien vallan aikana, kun Wessexin kuningas perusti sinne kirkon vuonna 704. Markkinaoikeudet kaupungissa on ollut ainakin vuodesta 1160. Englannin sisällissodan aikana parlamentin joukot pitivät kaupunkia hallussaan ja käyttivät katedraalia tallina. Toisen maailmansodan aikana kaupungissa toimi vankileiri, johon tuotiin saksalaisia ja italialaisia sotavankeja.

Kaupunki on turistien suosima kohde katedraalin sekä läheisten Glastonburyn, Bathin ja Stonehengen takia.

## Lähteet

## Aiheesta muualla
Texasin moottorisahamurhat (vuoden 2003 elokuva)

**Texasin moottorisahamurhat** () on vuonna 2003 ensi-iltansa saanut slasherelokuva, joka on uudelleenfilmatisointi samannimisestä vuoden 1974 elokuvasta. Elokuvan on ohjannut Marcus Nispel ja sen pääosissa on Jessica Biel, Jonathan Tucker, Thomas Frailer, Mike Vogel, Eric Balfour ja R. Lee Ermey. Elokuvan murhaajaa, Leatherfacea näyttelee Andrew Bryniarski.

Elokuvan esi-osa, *[[Teksasin moottorisahamurhaaja – pahan alku]]* sai ensi-iltansa vuonna 2006.

## Asetelma
Elokuva kertoo joukosta nuoria, jotka matkalla Lynyrd Skynyrdin konserttiin poimivat kyytiinsä oudosti käyttäytyvän liftarin, joka lopuksi ampuu itsensä. Etsiessään apua Texasin syrjäkyliltä nuoret joutuvat pian paikallisen mielisairaan tappajaperheen kynsiin, joista vaarallisin on moottorisahaa aseenaan käyttävä, kasvosairauksinen Leatherface.

## Rooleissa

## Katso myös
* Texasin moottorisahamurhat (elokuvasarja)
*

## Aiheesta muualla
*
Glastonbury

**Glastonbury** on pieni kaupunki Somersetin kreivikunnassa Lounais-Englannissa, 50 kilometriä Bristolista etelään. Vuonna 2011 kaupungissa arvioitiin olevan noin 8&nbsp;900 asukasta.

Kaupunki tunnetaan historiastaan ja legendoista, joista monet liittyvät kuningas Arthuriin ja hänen pyöreän pöydän ritareihinsa, sekä myyttiseen käsitykseen, että kristinusko saapui Britanniaan Glastonburyn kautta. Erään tunnetun legendan mukaan Joosef Arimatialainen nousi Glastonburyssä maihin Britanniaan Graalin malja mukanaan ja perusti Englannin ensimmäisen kirkon Glastonbury Torin huipulle noin 30 vuotta Jeesuksen kuoleman jälkeen. Glastonbury Tor on kartionmuotoinen kukkula, jonka huipulla on vanhan kirkon raunio.

Glastonburyn liepeillä järjestetään vuosittain Glastonburyn festivaali, joka esittelee nykymusiikkia sekä tanssia, teatteria, sirkusta ja monia muita modernin esittävän taiteen muotoja. Festivaali perustettiin 1970-luvulla, ja sillä on tiiviit yhteydet hippiliikkeeseen ja vaihtoehtokulttuureihin.

Kaupungissa käy sekä kristittyjä pyhiinvaeltajia että new age-, wicca- ja muiden vaihtoehtoliikkeiden edustajia. Jälkimmäiset ovat rakentaneet Stonehengeä jäljittelevän kiviympyrän, jossa vietetään kesäpäivänseisauksen aikaan juhannusjuhlia.

## Lähteet

## Aiheesta muualla
Christopher Tin

**Christopher Tin** on yhdysvaltalainen säveltäjä, joka säveltää musiikkiaan elokuviin ja videopeleihin. Hän opiskeli Stanfordin ja Oxfordin yliopistoissa, minkä jälkeen aloitti opiskelunsa Royal College of Music -konservatoriossa.

## Työt

* **2005** *Baba Yetu*
: *[[Civilization IV]]* -strategiapelin päävalikolle sävelletty teos, jonka nimi tulee Swahilin kielestä ja tarkoittaa karkeasti suomennettuna "Meidän Isää", joka on tulkinta *[[Isä meidän]]* -rukouksesta. Kappaleen esittää Stanfordin yliopiston Talisman A Cappella -musiikkiryhmä ja sen on re-masteroinut Casey Stone.
Baba Yetu voitti arvostetun musiikkialan Grammy-palkinnon vuonna 2011 historian ensimmäisenä pelimusiikkikappaleena. Se palkittiin kategoriassa "Paras laulusäestyksinen instrumentaalikappale" (Best Instrumental Arrangement Accompanying Vocalist(s)).

## Lähteet
* ChristopherTin.com 

## Aiheesta muualla
* Christopher Tinin virallinen kotisivu
*
Kimmo Rentola

**Kimmo Kaleva Rentola** (s. 31. elokuuta 1953) on suomalainen historiantutkija ja emeritusprofessori, joka toimi poliittisen historian professorina Turun yliopistossa vuosina 2006–2014 ja Helsingin yliopistossa vuodesta 2014–2021. Rentola toimi Turun yliopiston yhteiskuntatieteellisen tiedekunnan dekaanina 2012–2014.

## Elämä ja ura
Rentola valmistui ylioppilaaksi vaasalaisesta Onkilahden yhteiskoulusta vuonna 1972 ja valtiotieteen maisteriksi Helsingin yliopistosta 1980. Hän väitteli valtiotieteiden tohtoriksi vuonna 1994 väitöskirjalla *Kenen joukoissa seisot: Suomalainen kommunismi ja sota 1937-1945*. Rentola on toiminut päätoimisena historiantutkijana vuodesta 1986 Helsingin yliopiston, Suomen Akatemian ja eri projektien palveluksessa. Ennen tutkijanuraansa hän työskenteli toimittajana Kustannusosakeyhtiö Otavassa, suomentajana ja freelance-journalistina.

Tutkimuksissaan Rentola on erikoistunut muun muassa kylmän sodan historiaan, Suomen ja Neuvostoliiton välisiin suhteisiin ja suomalaiseen kommunismiin. Vuonna 2007 Suojelupoliisi pyysi Rentolaa tutkimaan yksikön lähimenneisyyttä. Hän toimi Supon palveluksessa erikoistutkijana myös 2004–2006.

Nuorena Rentola toimi Teiniliitossa, Vietnamin sodan vastaisessa liikkeessä ja taistolaisessa nuorisoliikkeessä, jonka piiriin hän lukeutui liityttyään vuonna 1971 Suomen demokraattiseen nuorisoliittoon. Rentola toimi Teiniliitossa paikallistasolla, hallituksessa, varapuheenjohtajana ja järjestösihteerinä, sitten Ammattikoululaisten liiton pääsihteerinä (1974–1976), *[[Toveri (nuorisolehti)|Toveri]]*-lehden toimitussihteerinä (1976–1979) sekä *[[Soihdunkantaja]]n* toimitussihteerinä ja päätoimittajana (1979–1981). Hän oli myös Suomen kommunistisen puolueen jäsen. Rentola luopui taistolaisuudesta 1980-luvun alussa. Myöhemmin Rentola on tarkastellut nuortaistolaisuuden syntyä lukuisissa tutkimusartikkeleissaan. Max Jakobson luonnehti Rentolaa tutkijaksi, jota on innoittanut "intohimoinen pyrkimys totuuteen".

Rentolan teos *Vallankumouksen aave* voitti Vuoden tiedekirja -palkinnon 2005 ja *Stalin ja Suomen kohtalo* Lauri Jäntin palkinnon vuonna 2017. Rentola on toiminut Historioitsijat ilman rajoja ry:n hallituksessa vuodesta 2015.

## Julkaisuja
* *Johdatus kansainvälisen politiikan tutkimuksen lähteille* ; koonneet Raimo Lintonen, Kimmo Rentola, Raimo Väyrynen. Helsingin yliopiston yleisen valtio-opin laitoksen tutkimuksia. Sarja B 15. Helsinki 1982
* *Karkkilan eli Högforsin ja Pyhäjärven, entisen Pahajärven ihmisten historia* ; kirj. Seppo Aalto, Kimmo Rentola. Karkkilan kaupunki, Karkkila 1992
* 
* 
* 
* 

## Toimitustöitä
* *Tähtien turvatti : Petri Revon henkilömappi* ; toimittaneet Mikko Lehtonen ja Kimmo Rentola. Tampere 2001
* *"Kallis toveri Stalin!" : Komintern ja Suomi* ; toimittaneet Natalia Lebedeva, Kimmo Rentola ja Tauno Saarela. Edita, Helsinki 2002
* *Ei ihan teorian mukaan : kollegakirja Tauno Saarelalle 28. helmikuuta 2012* ; toimittaneet Mikko Majander ja Kimmo Rentola. Työväen historian ja perinteen tutkimuksen seura, Helsinki 2012

## Lähteet
Taija Tuominen

**Taija Tuominen** (s. 1962 Hauho) on suomalainen kirjailija ja luovan kirjoittamisen opettaja.   

Tuominen on opiskellut Tampereen yliopistossa kotimaista kirjallisuutta sekä luovaa kirjoittamista Oriveden opistossa. Hänet sai J.H. Erkon novellikilpailussa vuonna 1990 kolmannen palkinnon ja ensimmäisen vuonna 1992. Tuomisen esikoisromaani *Tiikerihai* (2000) perustui Tuomisen lapsuuden ja nuoruuden kokemuksiin.

*Tiikerihaita* esitettiin vuonna 2007 tamperelaisissa harrastajateattereissa Teatteri Unda ja Teatteri Sininen tiikeri. Ensimmäisen ohjasi ja dramatisoi Sari Lilliestierna, jälkimmäisen Virva Itäranta. Myöhemmin myös Oulun taidekoulu on dramatisoinut romaanin.

Vuosina 1997–2002 Tuominen toimi Hämeen taidetoimikunnan kirjallisuuden läänintaiteilijana. Hän on toiminut myös Hämeen taidetoimikunnan jäsenenä ja pääsihteerinä sekä Lukukeskuksen vt. toiminnanjohtajana. Tuominen on toiminut 1.6.2014 lähtien Suomen Kulttuurirahaston Hämeen rahaston päällikkönä.

Tuominen palkittiin vuonna 2011 Kirjailijayhdistysten Suunta-palkinnolla ja Hämeen taidepalkinnolla luovan kirjoittamisen opetuksesta ja työstään kirjallisuuden hyväksi. Vuonna 2012 hänet valittiin vuoden kesäyliopisto-opettajaksi. Suomalainen Naisliitto luovutti Tuomiselle vuonna 2016 Hilja Vilkemaan stipendin elämäkerrallisen kirjoittamisen eteen tehdystä työstä ja Elämäntarinayhdistys on luovuttanut hänelle vuoden 2017 Elämänmaljan.

## Teoksia
* *"Heillähän on jo kasvotkin" Esikoiskirjailijatutkimus*, Taiteen keskustoimikunta 1998
* *Tiikerihai*, WSOY 2000. Pokkari, äänikirja ja E-kirja, Tammi 2019
* *Väinämöisen paluu*, Lähialueantologia, Hämeen taidetoimikunnan julkaisuja 2002
* *Tieto kirjaksi*, Kansanvalistusseura 2006 (toim. Raimo Jussila, Eero Ojanen, Taija Tuominen)
* *Särmä*: Luova kirjoittaminen, Otava 2012 (Vilja-Tuulia Huotarinen, Tuomas Kaseva, Leila Närhi, Taija Tuominen)
**Taskunovellit,* Karisto 2013 (toim. Vilja-Tuulia Huotarinen)
* *Minusta tulee kirjailija*, Kansanvalistusseura 2013
**Marilyn, Marilyn,* tarinoita ikonista ja ihmisestä, Tammi 2017 (toim. Salla Simukka ja Marika Riikonen)
**Kuningaskobra*, Tammi 2019

## Lähteet

## Aiheesta muualla
* Taija Tuominen Tammen sivuilla
Ksanthippe

**Ksanthippe** (joskus myös *Ksanthippa*; , *ksanthos*, 'vaalea', *hippos*, 'hevonen'; s. n. 440–430 eaa., k. 399 eaa. jälkeen) oli Sokrateen vaimo. Ksanthippesta tunnetaan enemmän tarinoita kuin tosiasioita. Hänen uskotaan olleen paljon, mahdollisesti jopa neljäkymmentä vuotta, Sokratesta nuorempi. Hänet tunnetaan temperamentistaan ja terävästä kielestään ja hänestä onkin tullut länsimaisessa kulttuurissa äkäisen naisen vertauskuva. Esimerkiksi englannin kieleen sana 'xanthippe' on otettu tarkoittamaan äkäpussia. Ksanthippen sanotaan olleen ainoa henkilö, joka koskaan voitti Sokrateen keskustelussa. 

Ksanthippen äkäpussin maine perustuu ennen kaikkea Ksenofonin *[[Pidot (Ksenofon)|Pitoihin]]* ja Diogenes Laertioksen kertomiin anekdootteihin. *Pidoissa* Antisthenes kysyy:

Sokrates vastaa:

Erään toisen tarinan mukaan kun Ksanthippe kerran ensin sadatteli Sokratesta ja tämän jälkeen kaatoi hänen päähänsä vettä (tai yöastian sisällön), Sokrates vastasi: ”Enkös ole aina sanonutkin, että kun Ksanthippe jyrisee, sade seuraa?” Ksanthippen nalkutukseen hän sanoi tottuneensa ”niin kuin vinssin kitinään”.

Sokrates vaikuttaa naineen Ksanthippen ennen kaikkea saadakseen lapsia. Ksanthippen kanssa Sokrates sai pojan nimeltä Lamprokles. Kaksi nuorempaa poikaa olivat Sofroniskos ja Meneksenos. Joidenkin lähteiden mukaan Sokrates olisi kuitenkin saanut nämä toisen vaimonsa Myrton kanssa. *[[Faidon (dialogi)|Faidonissa]]* kerrotaan, kuinka Ksanthippe ja lapset vierailivat Sokrateen luona tämän ollessa vangittuna. Sokrateen kuoleman aikaan kaikki kolme lasta olivat vielä alaikäisiä ja yksi lapsista oli vielä sylilapsen iässä. Sokrateen kuoltua Ksanthippe jäi lasten yksinhuoltajaksi.
 
## Viittauksia kirjallisuudessa

William Shakespearen komediassa *[[Kuinka äkäpussi kesytetään]]* Petruchio vertaa Katherinaa Ksanthippeen sanoen tämän olevan "kuin Sokrateen Ksanthippe tai pahempi".

Englantilainen viktoriaanisen ajan runoilija Amy Levy kirjoitti draamallisen monologin nimeltä *Xantippe*.

## Lähteet

* Diogenes Laertios: *Merkittävien filosofien elämät ja opit*. Suomennos Marke Ahonen. Kustannusosakeyhtiö Summa, Helsinki 2003.
* Ksenofon: *Pidot*, teoksessa *Sokrates*. Suomennos Pentti Saarikoski. Otava, Helsinki 1960.
* Platon: *Faidon* ja *Sokrateen puolustuspuhe*, teoksessa *Viisi tutkielmaa*. Suomennos J. A, Hollo. WSOY, Helsinki 1961.

### Viitteet
Furfuraali

**Furfuraali** (latinaksi *furfur* = lese) on orgaaninen yhdiste (heterosyklinen aldehydi), joka on huoneenlämmössä (20 °C) olomuodoltaan väritöntä–keltaista nestettä, jolla on tunnusomainen haju. Furfuraalin väri muuttuu punaiseksi–ruskeaksi ilman ja valon vaikutuksesta. Sen kemiallinen kaava on C5H4O2 ja rakennekaava C4H3OCHO. Furfuraalista käytetään myös nimityksiä *2-furaanikarboksialdehydi*, *2-furaldehydi* ja *2-furyylimetanaali*.

Furfuraalin moolimassa on 96,1 g/mol, sulamispiste –36,5 °C, kiehumispiste 162 °C, tiheys 1,16 g/cm3, liukoisuus veteen 20 °C lämpötilassa on 8,3 g/100 ml, leimahduspiste 60 °C c.c., itsesyttymislämpötila 315 °C ja CAS-numero 98-01-1. 

Furfuraalia on käytetty merkkiaineena verottomalle kevyelle polttoöljylle 31. elokuuta 2003 saakka. Furfuraali on kemianteollisuuden tärkeä raaka-aine ja sitä käytetään eräiden muovien, selluloosa-asetaatin ja vernissan valmistuksessa. Furfuraalia muodostuu pentooseista tai pentoosipitoisista aineista, kuten oljesta, leseistä tai lehtipuusta (koivu, pyökki) laimean rikkihapon avulla.

## Ympäristö- ja terveysvaikutukset
Lyhytaikainen altistus ärsyttää silmiä, ihoa ja hengitysteitä. Ihmisillä furfuraalin hengitystiealtistuksen päämetaboliitti on furoyyliglysiini.

## Katso myös
* Solvent Yellow 124

## Lähteet

## Aiheesta muualla
* 
* Tukes, Kemikaalien EU-riskinarviointi ja –vähennys: 2-furaldehydi  (pdf)
* Human Metabolome Database (HMDB): 2-Furancarboxaldehyde 
* ChemBlink: Furfural 
* Liber Herbarum II: Furfuraalia sisältäviä kasveja
Keisarikunta (elokuva)

**Keisarikunta** on suomalainen Pekka Mandartin ohjaama romanttinen elokuva vuodelta 2004. Elokuvan kuvauksesta on vastannut Kari Sohlberg, leikkauksesta Jari Innanen ja musiikista Marzi Nyman. Elokuvan tapahtumat sijoittuvat 1950-luvun Kotkaan. Elokuva kuvaa romanttiseen sävyyn ihmissuhteita ja tapahtumia.

## Juoni

Elokuvan tapahtumat sijoittuvat kesäiseen Kotkan satamakaupunkiin, jossa Rempo (Mikko Leppilampi) työskentelee ystäviensä tavoin satamatyöläisenä. Tapahtumat johtavat kaverukset Rempon ja Ollin (Mikko Nousiainen) jälleen yhteen Rempon menetettyä työpaikkansa. Olli ehdottaa Rempolle, että he yhdessä ostaisivat paikallisen Fennia-ravintolan ja perustaisivat jazz-soittoravintolan. Kaverukset pyytävät ystävänsä mukaan soittamaan ravintolassa, josta tulee varsin suosittu kokoontumispaikka alkuvaikeuksien jälkeen. Vieraana Fennia-ravintolassa nähdään myös tangon kuningas Olavi Virta. Rempo menettää Aila-kihlattunsa (Maria Ylipää) laittamalla omin päin yhteiset rahat ravintolaan, mutta elokuvan romanttisten tapahtumien myötä ja erityisesti Rempon alivuokralaisen Kinkun (Tuomas Uusitalo) avustuksella kihlapari löytää jälleen toisensa.

## Rooleissa

## Palkinnot

Elokuva palkittiin parhaasta puvustuksesta Jussi-palkinnolla vuonna 2005.

## Lähteet
Evankeliset musiikkimessut

**Evankeliset musiikkimessut** oli vuosittain Helsingissä maaliskuussa järjestetty gospeltapahtuma, joka järjestettiin 41 kertaa. Ensimmäiset musiikkimessut järjestettiin vuonna 1973 Finlandia-talossa. Tapahtuman kulta-aika oli 1970- ja 1980-luvuilla, jolloin tapahtuma oli Suomessa gospelmusiikin suurin näyteikkuna ja ponnahduslauta uusille esiintyjille. Viimeisen kerran musiikkimessut pidettiin 2013 Nosturissa ja Agricolan kirkossa 15.−17. maaliskuuta 2013. Kyseessä oli Suomen pitkäikäisin gospeltapahtuma. 

Tapahtuman järjesti Suomen Luterilaisen Evankeliumiyhdistyksen (SLEY) nuorisotyö. Perjantaista sunnuntaihin kestäneen tapahtuman aikana oli tarjolla muun muassa gospelmusiikkia useilta kotimaisen gospelin kärkinimiltä, raamattuopetusta ja jumalanpalveluksia. Evankelisten Musiikkimessujen tilalla jatkaa Helsingissä SLEY:n *[[Ihmeellinen viikko]]* -tapahtuma.

## Esiintyjät
### 2007
Ups, bass'n Helen, Saraste, Juha Heinonen, Antti Itäkylä, Helsingin Evankeliset Opiskelijat, The Road, Sirkka-Liisa Huhtinen & Co, Jugesgroup, Ruudolf, Tommi Kalenius band, Anne Hopeavuori, Pekka Laukkarinen, KRS-nuorten draamaa, Kalle Vaismaa, Johannes Häkämies, houseband, L-60º, Realismi, Norman, NutTura, Päivi Niemi, Miika Auvinen, Helsingin kertsi, houseband, Minna & Jussi Pyysalo, Lasse Räty, Juha Tapio, Gary Martin (USA), HB, Tera, Teri Mantere, Panu Mäkelä, nuoren puheenvuoro, On C, Ville Auvinen, Elävät kivet.

### 2008
The Road, varhaisnuorten lauluryhmä, Liisi Portin, Saija Simanainen, Juha Heinonen, L-60°, Norman, Miika Auvinen band, Anne Hopeavuori, Antti Itäkylä ja Helsingin evankeliset opiskelijat, Kraka, Ariel & Supremos, Panu Mäkelä, Antero Rasilainen, Musti Lähteenmaa, Musti Lähteenmaa & kumppanit, Frail, Saraste, Daikini, Päivi Niemi, Timo Nisula, Exit, Mikko Vaismaa, Kalle Vaismaa, Claas P. Jambor (GER), Tera, Punainen Lanka, Sami Liukkonen ja Ismo Vettenranta

### 2009
Juha Tapio band, Mikko Vaismaa, Peter Joukainen, Anne Hopeavuori, Juha Heinonen, Santeri Marjokorpi & Helsingin eo, bass'n Helen, Saraste, The Hillman Hunter, Teri Mantere, Leevi Helo & houseband, Jarmo Happonen, Lasse Räty, The Road & lauluryhmä, Olli Helenius trio, kls., Jugesgroup, Essi Tuomala, Helsingin Kertsi, Nina Åström & band, Timo Nisula, The Rain, HB, Miika Auvinen, SwingLoJumpHi ja Jussi Miettinen.
### 2010
Kevin Max (USA), Bob K (SWE), Lumina Polaris, Saraste, Tera, Mikko goes to Heaven, Donkey Ride, G-Powered ja Kaemo, Kappeli Sound System

### 2012
A&O, Anne Hopeavuori, Saraste, Tarvo Laakso, Kajo, Juha Heinonen, bass'n Helen, Jukka Leppilampi, The Road, Kullervo Puumala, Reijo Arkkila, Teuvo V. Riikonen, Tera(pia), Lauri Halme, The Rain, Miriam, Idän Ihmeet, Blindside (SVE), Kappeli Sound System

### 2013
Good Weather Forecast (GER), HB, GodFM, Saraste, Serafiel, Juha Heinonen, Petra Gröhn ja Helsingin Evankeliset Opiskelijat.

## Lähteet

## Aiheesta muualla
*Suomen luterilainen evankeliumiyhdistys
Eburon-jääkausi

**Eburon-jääkausi** oli kylmä ajanjakso Pohjois-Euroopassa pleistoseenikaudella noin 1,5-1,8  miljoonaa vuotta sitten.  Samaan aikaan havaittua kylmenemistä Alpeilla kutsutaan nimellä Tonava-jääkausi.

Kausi lienee viilennyt loppua kohden. Kaudella oli neljä kylmää huippua, yhteensä seitsemän lämmintä ja kylmää ilmastovaihetta. Lämpiminä vaiheina Alankomaissa oli viileänlauhkean vyöhykkeen havumetsiä, kylminä kausina avointa puutonta kasvillisuutta. Tegelenin alueelta on löydetty merkkejä kylmän ilmaston aiheuttamasta kryoturbaatiosta. Eburonin faunassa näkyi ensi kertaa jääkauden eläimistöä, mm. Alankomaissa sopuli (*Dicrostonyx*). Harderwijkissä Hollannissa näkyy Norjasta ja Ruotsista siirtynyttä maa-ainesta, jossa on siluurikauden fossiileja.

Kauden alkuun sijoittuu Olduvain magneettisen tapahtuman loppu. Ukrainassa lisääntyi kauden loppua kohden subarktisen kasvillisuuden määrä. Islannissa oli voimakas jäätiköityminen 1,6 miljoonaa vuotta sitten. Alankomaissa oli merkkejä maan jäätymisestä, mikä viittaa ainakin kohtalaiseen jäätiköitymiseen. Kylminä kausina Alankomaiden lämpimimmän kuukauden keskilämpötila oli 5 °C, viileinä kausina noin 1-12 °C.

Alankomaissa oli lämpiminä kausina vain joillain paikoilla harvinaisena lämpimän ilmaston suosypressejä (*Taxodium*) ja punapuita (*Sequoia*). Kausi lämpeni hieman alusta alkaen, ja viileni huomattavasti sekä nopeasti lähellä loppuaan, jolloin anemofiilit ruohot ja mänty yleistyivät, niin kuin koivukin.. hieman ennen kauden loppua se lämpeni niin, että muun muassa vaahtera saapui. Yleensä kautta hallitsivat ruohot ja lauhkean vyöhykkeen puut. Vaahteraa esiintyi jonkin verran kauden lopulla yleistyen. Kauden alussa ja keskivaiheessa oli kasvillisuuden mukaan viileämpää/kosteampaa. Kaudella esiintyi myös keskivaiheella runsaasti heiniä ja loppuvaiheessa saroja. Marunaa oli harvinaisena eniten kauden alussa ja lopussa. Eräässä vaiheessa lähellä kauden loppua anemofiilit ruohot yleistyivät..

## Lähteet
*
*
*

### Viitteet
Kama (Fukuoka)

**Kama** () on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin keskiosassa. Kaupungissa on 41&nbsp;999 asukasta (vuonna 2013) ja sen pinta-ala on 135,18 neliökilometriä. 

Kaupungin eteläosat kohoavat vuorille, pohjoisosissa on tasankoalueita. Ongajoki saa alkunsa Kaman alueelta ja virtaa kaupungin läpi pohjoiseen. Kaupungin pinta-alasta yli 70 prosenttia on metsä- tai maatalousaluetta. Kama muodostettiin vuonna 2006, kun Yamadan kaupunki ja kolme maaseutukaupunkia, Inatsuki, Kaho ja Usui, liitettiin yhteen.

## Lähteet

 

## Aiheesta muualla

* Kaupungin viralliset kotisivut
Joonas Hallikainen

**Joonas Hallikainen** (s. 5.lokakuuta 1985 Helsinki) on suomalainen entinen jääkiekkomaalivahti. Hallikainen pelasi urallaan Jokereissa sekä muutaman lainaottelun Mestiksen Kiekko-Vantaassa ja KooKoossa. Kaudella 2006–2007 hän sai SM-hopeaa.

Hallikainen nousi Jokereiden kakkosvahdiksi, kun maalivahti Pasi Häkkinen lähti Tanskaan kauden 2004–2005 jälkeen. Kun Tim Thomas yllättäen jätti joukkueen vain pari päivää ennen kauden alkua, päätyi Hallikainen vartioimaan Jokereiden maalia avausottelussa HIFK:ta vastaan. Hallikainen pelasi loistavan pelin, ja Jokerit voittivat rangaistuslaukauskilpailussa. Kun maalivahti Karl Goehring palkattiin korvaamaan Thomasin lähtöä, tuli Hallikaisesta taas varamaalivahti. Kun myöhemmin Mikko Rämö tuli joukkueen varamaalivahdiksi, passitettiin Hallikainen takaisin juniorijoukkueeseen. 

Hallikainen pelasi hyvin kaudella 2006-2007. Hänet muistetaan etenkin 30. tammikuuta 2007 pelatusta ottelusta Kärppiä vastaan. Hallikainen oli torjuntavastuussa, kun Jokereiden ykkösmaalivahti Juuso Riksman sekä kakkosmaalivahti Ari Ahonen olivat sivussa. Hallikainen torjui varman vierasvoiton, kun Jokerit voitti ottelun 1-4.

Kaudella 2007-2008 Hallikainen ei pelannut otteluakaan Jokereiden riveissä kesällä 2007 tehdyn lonkkaleikkauksen johdosta. Hallikainen kuntoutui play-offien alla ja toimi niissä varamaalivahtina. Kaudella 2008–2009 Hallikainen pelasi Riksmanin kakkosvahtina seitsemän ottelua. Hallikainen lopetti uransa keväällä 2009. Kaudella 2010–2011 hän aloitti Jokereiden A-nuorten maalivahtivalmentajana. Kaudella 2013–2014 Hallikainen siirtyi Jokereiden A-nuorista suoraan legendaarisen Moskovan Zskan A-nuorten Red Armyn mukaan ja voitti siellä MHL-liigan hopeaa. 

Vuoden 2014 aikana Hallikainen aloitti HIFK A-junioreiden maalivahtivalmentajana ja valmentaa edelleen yhdessä Ville Peltosen ja Jussi Silanderin valmennustiimissä.

## Lähteet
*
Vladimir Fjodorov

**Vladimir Georgijevitš Fjodorov** [ˈfʲoːdərəf] (, 1925 – 13. toukokuuta 2013 Moskova) oli Suomen asioihin kylmän sodan aikana vaikuttanut neuvostoliittolainen kommunistipoliitikko ja kirjailija.

Fjodorov oli taustaltaan sotilas ja puna-armeijan everstiluutnantti. Jätettyään sotilasuran hän työskenteli vuosina 1954–1989 virkailijana Neuvostoliiton kommunistisen puolueen (NKP) kansainvälisen osaston Suomen-osastolla. Hän opetteli suomen kielen. Vuosina 1967–1973 hän asui Suomessa ja toimi lähetystöneuvoksena Neuvostoliiton Helsingin-suurlähetystössä. Hänen tehtävänään oli valvoa Suomen Kommunistisen Puolueen (SKP) toimintaa. Lempinimellä *Roffi* tunnettu Fjodorov kuului Neuvostoliiton suurlähettiläs Aleksei Beljakovin ja SKP:n neuvostomielisen vähemmistön eli niin sanottujen taistolaisten tukijoihin. Fjodorov tuli myöhemmin tunnetuksi muun muassa kirjailijana ja toimittajana. Fjodorov käänsi venäjäksi Elvi Sinervon Vuorelle Nousu -runoteoksen ja osallistui useiden venäjäksi käännettyjen suomalaisten kirjailijoiden töiden toimittamiseen Neuvostoliitossa[3]. 

Neuvostoliiton hajoamisen jälkeen hänen artikkeleitaan julkaistiin runsaasti suomalaisessa *[[Tiedonantaja]]*-lehdessä. Fjodorov kirjoitti muistelmansa, jotka julkaistiin suomeksi vuonna 2001. Fjodorov lanseerasi 2004 termin Ahtisaaren–Lipposen linja joka oli hänen analyysin mukaan korvaava ulkopolliittinen linja Paasikiven–Kekkosen linjalle .

Vladimir Fjodorovin poika on Andrei Fjodorov, joka toimi Venäjän neuvostotasavallan varaulkoministerinä 1990–1991.

## Lähteet
Yhdysvaltain itäinen aika

**Yhdysvaltain itäinen aika** (, lyh. *ET*) on aikavyöhyke, joka kattaa suuren osan Pohjois-Amerikan itärannikosta sekä osan Etelä-Amerikan länsirannikosta. Normaaliaikana siitä käytetään nimitystä *Yhdysvaltain itäinen normaaliaika* (, *EST*) ja kesäaikana nimitystä *Yhdysvaltain itäinen kesäaika* (, *EDT*). Erotus koordinoidusta yleisajasta on normaaliaikana UTC-5 ja kesäaikana UTC-4.

Myös Australiassa on EDT-aika, johon viitataan usein myös lyhenteellä AEDT (*Australian Eastern Daylight Time*, UTC+11). AEDT-aika on AEST (*Australian Eastern Standard Time*, UTC+10).

## Lähteet

## Aiheesta muualla
*"ET – Eastern Time" (timeanddate.com)